Mo letlhakoreng le lengwe, ba le bantsi ba itewa ke batho ba ba rekang mo go bone kwa tirong. Pego ya baitse ba bokebekwa kwa Australia e bolela gore dingaka dingwe di boifa go tlhaselwa mo e leng gore ba tsamaya le batlhokomedi fa ba etela balwetse kwa magaeng a bone. Ba bangwe ba ba leng mo kotsing ke mapodise le barutabana. Go tswa foo, ka 1987, ke ne ka abelwa kwa lefapheng le lengwe le le bidiwang Lephata la Tirelo ya Tshedimosetso Kaga Dikokelo. Go ne ga rulaganngwa diseminara gore go rutwe bagolwane ba ba leng mo Dikomiting Tsa Puisano le Dikokelo gore ba buisane jang le dingaka, baatlhodi le ba tirelo ya loago, fa ba tlotla ka boemo jwa rona jwa Dikwalo malebana le madi. Bothata jo bogolo e ne e le gore dingaka di ne di itirela maratwaepelo mme di tshela bana ba rona madi, gantsi ba batla tetla ya kgotlatshekelo gore ba dire seo.